CELEX: C2005/031/47
Language: et
Date: 2005-02-05 00:00:00
Title: Kohtuasi T-429/04: Trubowest Handel GmbH ja Viktor Makarov'i 25. oktoobri 2004. aasta hagi Euroopa Liid Nõukogu ja Euroopa Ühenduste Komisjoni vastu

5.2.2005   
            
            
               ET
            
            
               Euroopa Liidu Teataja
            
            
               C 31/24
            
         Trubowest Handel GmbH ja Viktor Makarov'i 25. oktoobri 2004. aasta hagi Euroopa Liid Nõukogu ja Euroopa Ühenduste Komisjoni vastu
   (Kohtuasi T-429/04)
   (2005/C 31/47)
   Kohtumenetluse keel: inglise
   Trubowest Handel GmbH, asukoht Köln (Saksamaa), ja Viktor Makarov, elukoht Köln (Saksamaa), esitasid 25. oktoobril 2004 Euroopa Ühenduste Esimese Astme Kohtule hagi Euroopa Liidu Nõukogu ja Euroopa Ühenduste Komisjoni vastu. Hageja esindajad on advokaadid K. Adamantopoulos ja E. Petritsi, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               vastavalt EÜ artikli 288 lõikele 2 kohustada Euroopa Liidu Nõukogu hüvitama kahju eest, mille põhjustas dumpinguvastase määrusega sätestatud lõplike dumpinguvastaste meetmete vastuvõtmine, järgmised summad
            
         
               —
            
            
               118 058.46 eurot aastase viivisega 8 % nimetatud summast kahjuhüvitisena Trubowest'le;
            
         
               —
            
            
               Viktor Makarov'le 397 916.91 eurot (277 939.37 + 63 448.54 + 56 529.00 eurot) aastase viivisega 8 % nimetatud summast kahjuhüvitisena;
            
         
               —
            
            
               128 000.00 eurot aastase viivisega 8 % nimetatud summast ajavahemiku 2000 kuni 2004 kasumi kaotuse hüvitisena Trubowest'le; teise võimalusena hüvitada Trubowest'le ajavahemiku 2000 kuni 2004 kasumi kaotus summas, mis määratakse kindlaks kohtumenetluse käigus pärast kohtu vaheotsuse tegemist poolte kokkuleppel ning
            
         
               —
            
            
               150 000.00 eurot aastase viivisega 8 % nimetatud summast Viktor Makarov'le moraalse kahju hüvitisena;
            
         
               —
            
            
               jätta kohtukulud Euroopa Ühenduste Nõukogu ja Euroopa Ühenduste Komisjoni kanda.
            
         Õiguslikud alused ja peamised argumendid
   Esimene hageja on Euroopa Ühenduse õmblusteta torude importija ja teine hageja on selle tegevjuht. Hagiavalduses taotlevad nad kahju hüvitamist, mille väidetavalt põhjustas nõukogu määruse nr 2320/97 (1) (teatavate Ungarist, Poolast, Venemaalt, Tšehhist, Rumeeniast ning Slovakkiast pärinevate rauast või legeerimata terasest õmbluseta torude impordi suhtes lõpliku dumpinguvastase tollimaksu kehtestamise kohta) vastuvõtmine.
   Hagejad väidavad, et EÜ artikli 81 alusel algatatud menetluse raames määrati trahv mitmetele ühenduse õmblusteta torude tootjatele. (2) Vastavalt hagejate väitele on tõenäoline kui mitte kindel, et õmblusteta torude tootjate konkurentsivastane tegevus mõjutas asjaomaste ettevõtete dumpinguvastase menetluse kahju ja põhjuslikkuse analüüsi arvestades, et konkurentsi ja dumpinguvastases menetluses kontrollitud tooted, ettevõtted ja juurdlusperiood kattusid. Siiski süüdistavad hagejad komisjoni selles, et vastupidiselt määrusega nr 384/1996 (3) sätestatule, jättis viimane täielikult tähelepanuta selle konkurentsivastase tegevuse, kui ta määras kindlaks kahju, mille väidetavalt põhjustas dumpinguhinnaga import.
   Toetudes eespool nimetatud asjaoludele viitavad hagejad nii määruse nr 384/1996 kui ka hea haldustava ning hoolikkuse ja ettevaatlikkuse kohustuse rikkumisele. Lisaks väidavad nad, et hiljem tunnistasid nõukogu ja komisjon, et konkurentsivastane tegevus mõjutas dumpinguvastast juurdlust ning tulenevalt määrusest nr 1322/2004 (4) leidsid, et enam ei ole kohane kohaldada määruses nr 2320/1997 sätestatud meetmeid.
   Hagejad väidavad, et kui nõukogu ja komisjon ei oleks rikkunud eespool nimetatud sätteid ja kohustusi, ei oleks võib-olla mitte kunagi vastu võetud määrust nr 2320/1997 ja hagejatel ei oleks võib-olla mitte kunagi tekkinud sellest tulenevat kahju. Seetõttu taotlevad hagejad kahju hüvitamist, kusjuures esimene taotleb nii vastavalt määrusele nr 2320/1997 tegelikult makstud tollimaksude tagastamist, kui ka kasumi kaotuse hüvitamist. Teine hageja nõuab vastavalt määrusele nr 2320/1997 makstud summade hüvitamist, sissetuleku kaotuse hüvitamist, mis tulenes temale kui tegevjuhile palga maksmata jätmisest, kohtukulude ja moraalse kahju hüvitamist.
   
      (1)  Nõukogu 17. novembri 1997. aasta määrus (EÜ) nr 2320/1997 (EÜT L 322, 25.11.1997, lk 1).
   
      (2)  Komisjoni 8. detsembri 1999. aasta otsus 2003/382/EÜ koostoimes EÜ artikli 81 alusel algatatud menetlusega (kohtuasi IV/E-1/35.860-B õmblusteta terastorud) (avaldatud dokumendina nr C(1999) 4154) (ELT L 140, 6.6.2003, lk 1).
   
      (3)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, 6.3.1996, lk 1).
   
      (4)  Nõukogu 16. juuli 2004. aasta määrus (EÜ) nr 1322/2004, millega muudetakse määrust (EÜ) nr 2320/1997 muuhulgas Venemaalt ja Rumeeniast pärinevate rauast või legeerimata terasest õmbluseta torude impordi suhtes lõpliku dumpinguvastase tollimaksu kehtestamise kohta (ELT L 246, 20.7.2004, lk 10).